શ્રી કચ્છ ગુર્જર ક્ષત્રિય સમાજ મહાસભાનું મુખપત્ર ‘સેતુ સમાજ સંદેશ’ ઈન્ટરનેટના માધ્યમથી દરેક સમાજબાંધવોને સરળતાથી પ્રાપ્ત થઇ રહે તેવો નવો અભિગમ આજે સફળ થઇ રહ્યો છે અને સેતુ સમાજ સંદેશને ઈન્ટરનેટ પર મુકાઇ રહ્યું છે તે માટે હું ખૂબજ હર્ષની લાગણી અનુભવું છું. ‘સેતુ સમાજ સંદેશ’એ સમાજની વિવિધ પાંખો દ્વારા થતી પ્રવૃત્તિઓનો અરીસો છે. જેનાથી આપણે દરેક ઘટક,યુવા મંડળ,મહિલા મંડળ,પ્રાદેશિક સમિતિઓ,અ.ભા.યુવા મહામંડળ, અ.ભા.મહિલા મહામંડળ અને મહાસભા તથા તેમની વિવિધ સમિતિઓની પ્રવૃત્તિઓનો અહેવાલ ભારતભરમાં રહેતા આપણા સમાજ બાંધવોના ઘરે ઘરે પહોંચાડી શકીએ છીએ અને ખાસ તો આ બધા સમાજના અંગો સાથે સમન્વય સાધવાનું કાર્ય ‘સેતુ સમાજ સંદેશ’ બખૂબી નિભાવે છે. મહાસભાની સ્થાપનાથી આજપર્યંત ચાર દાયકા ઉપરના આ સફરમાં ‘સેતુ સમાજ સંદેશ’ મહાસભાની સાથે દરેક ઘટકને જોડી રાખવાનું કાર્ય સફળતાપૂર્વક કરેલ છે.